मैं उस टीम का सदस्य था जो जनरल जगजीत सिंह अरोड़ा, एयर मार्शल अर्जन सिंह तथा इंद्र कुमार गुजराल को लेकर इस बात की पड़ताल के लिए बनी थी कि एक ओर अकाली तथा सरकार व दूसरी ओर, सिखों और हिंदुओं के बीच कितनी दूरी है। हमारा निष्कर्ष यही था कि आप्रेशन जरूरी नहीं था और भिंडरांवाला से अन्य तरीकों से भी निपटा जा सकता था। यह हमने पंजाबी ग्रुप को सौंपी गई रिपोर्ट में कहा, जिसने हमें श्रीमती गांधी की हत्या के बाद हुए हिंदू-सिख दंगों की जांच की जिम्मेदारी सौंपी थी।